ભાવનગર: ભાજપના ગુજરાત રાજ્યના અધ્યક્ષ જીતુ વાઘાણીના ભાઈ ગિરિશ પટેલને ભાવનગરની મહારાજા કૃષ્ણકુમારસિંહજી ભાવનગર યુનિવર્સિટીના કાર્યકારી વાઈસ ચાન્સેલર બનાવી દેવાયા છે. ગિરિશ પટેલની નિમણૂંક સાથે જ તેની પાછળ કોઈ રાજકીય દોરીસંચાર છે કે કેમ તે અંગેની ચર્ચા શરુ થઈ ગઈ છે. યુનિ.ના હાલના વીસી શૈલેન્દ્ર ઝાલાની ત્રણ વર્ષની ટર્મ ગુરુવારે પૂરી થઈ હતી, અને શુક્રવારથી તેઓ પોતાની જુની જગ્યાએ એટલે કે એમજી સાયન્સ કોલેજમાં જોડાઈ ગયા છે.